Azalek o chavell kentañ, un taolead hag a yae eus Bro-Champagn (a-vremañ) betek Bohemia, ech astennas ar Gelted o beli war bobloù hag a oa o vevañ e takadoù bras-tre, anez enteuziñ anezhe peurliesañ. Ar skourr pennañ e-touez ar gelted e oa ar ch-Galated, a veze graet Galli dioute peurliesañ, hag a zo ur   stumm  krennet eus o gwir anv (diwar se an anv Galianed). Galia en tu-mañ hag en tu all dan Alpoù a oa en o dalch, gant pobloù all e oant a-hed ar stêr Danub ha betek Azia Vihan lech mo doa miret o anv : Galated. En Hanternoz dar chGalli, en enezenn he doa miret o anv, Enez-Vreizh, e oa ar re a raed Britanni anezhe (ar Bredened pe ar Vrezhoned), krennet e Britto, liester Brittones. Ne oant ket disheñvel-bras diouzh ar Chalianed ha pobloù zo en o zouez a oa ul lodenn dioute e Galia hag unan all en enezenn, reoù evel Parisii, Catuvellauni, Atrebates... tra ma oa Britanni o vevañ war aod Pikardi a-raok hon amzervezh zoken.